**टेटसेओ सिस्टर्स** या टेटसो बहनें उत्तर-पूर्व भारत के नागालैंड राज्य में रहने वाली टेटसेओ परिवार की चार बहनों से मिलकर बना एक बैंड है। वे नागालैंड के मुखर लोक संगीत की कला और परंपरा के लिए समर्पित हैं और अपने बचपन से मंच पर प्रदर्शन कर रही हैं।

जीवन और पेशा
------------

टेटसेओ सिस्टर्स, मुत्सेवेलु (मर्सी), अज़ीन (अज़ी), कुवेलु (कुकु) और अलुने (लुलु) नागालैंड की राजधानी कोहिमा में रहती हैं और प्रमुख नागा जनजातियों में से एक चखेसंग जनजाति से सम्बन्धित हैं। वे चोकरी बोली में गाती हैं जो फेक के आसपास के क्षेत्र में बोली जाती है।  प्रारंभिक दिनों से, उनके माता-पिता ने अपने पारंपरिक लोक गीतों, "ली" के साथ लड़कियों को परिचित कराया। उन्होंने पहली बार 1994 में एक समूह के रूप में प्रदर्शन किया और 2000 के बाद से नियमित रूप से नागालैंड के सबसे बड़े वार्षिक सांस्कृतिक कार्यक्रम, हॉर्नबिल त्योहार, और कई अन्य त्योहारों और कार्यक्रमों में दिखाई दे रही हैं। अपनी बढ़ती लोकप्रियता से प्रेरित हो कर उन्होंने नागालैंड, पूर्वोत्तर भारत और अन्य भारतीय राज्यों में अपना प्रदर्शन बढ़ा दिया हें।

नई दिल्ली में पढ़ाई के दौरान मर्सी और अज़ी ने एक जोड़ी के रूप में कई प्रदर्शन किए; जबकि कुकु और लुलु कोहिमा में प्रदर्शन करती रही। कोहिमा के अनुभवी लोक कलाकारों का यह बैंड, टेटसेओ सिस्टर्स राज्य में लोक संलयन आंदोलन शुरू करने के लिए अग्रणीय माना गया है। इन बहनों को नियमित रूप से नागालैंड के सांस्कृतिक राजदूतों / प्रतिनिधियों के रूप में आधिकारिक प्रचार के अवसर पर अपनी कला दिखाने के लिए आमंत्रित किया जाता है। उनके कुछ उल्लेखनीय प्रदर्शन में शामिल हैं- 2008 में थाईलैंड के बैंकॉक में नॉर्थ ईस्ट ट्रेड ऑपर्च्युनिटीज समिट और 2012 में बैंकाक में हैंडशेक कॉन्सर्ट, 2014 में यंगून, म्यांमार, नवंबर 2015 में कुनमिंग, युन्नान, चीन,  सितंबर 2016 में ग्वांगजू, कोरिया,  तौफेमा, नागालैंड में क्वीन बटन्स रैली कॉमनवेल्थ गेम्स 2010 के लिए और प्रिंस एंड्रयू की 1 मई 2012 को एलिजाबेथ द्वितीय की हीरक जयंती मनाने कोहिमा की यात्रा पर। अगस्त 2014 में मर्सी और कुवेलु टेटेसेओ एक 50 जनों के नागा गीत-और-नृत्य-मंडली का हिस्सा थे जिन्होंने एडिनबर्ग में रॉयल मिलिट्री टैटू के 24 शो में प्रदर्शन किया और स्कॉटलैंड में 3 अन्य स्थानों पर अतिरिक्त कार्यक्रम किया।  अक्टूबर 2014 में मर्सी, कुवेलु, लुलु और उनके भाई मेस्सेव, नागालैंड और त्रिपुरा के राज्यपाल पी बी आचार्य के साथ संयुक्त राज्य अमेरिका के दौरे पर गये जहाँ उन्होंने शिकागो, ब्लूमिंगटन और डेट्रायट में प्रदर्शन किया। 

2012 में, उन्हें तथा आलोबो नागा को 4 थी नागालैंड संगीत अवार्ड्स में नेटिव ट्रेक्ष द्वारा ट्रैल ब्लैज़र अवार्ड दिया गया। 2014 की शुरुआत में, उन्हें शिलॉन्ग में संगीत में उत्कृष्टता के लिए पूर्वी पैनोरमा का अचीवर्स अवार्ड मिला।

डिस्कोग्राफी
------------

2011 में, टेटोस ने हॉर्नबिल फेस्टिवल में अपनी पहला एल्बम "ली चैप्टर वन: द बिगिनिंग" शीर्षक से जारी किया। 

फरवरी 2015 में, उन्होंने संगीत मंच इंडीहट .कॉम पर एकल "सेफों सेल्हो लिज़ो" जारी किया।  टेटसो सिस्टर्स ने अगस्त 2018 में अपने यू ट्यूब चैनल पर अपने लोकप्रिय ट्रैक सिंगल "ओ रहोसी (डांस एडिट)" के आधिकारिक वीडियो को डाल दिया।

नवंबर 2019 में टेटसो सिस्टर्स ने आधिकारिक तौर पर अपना ईपी, ए स्लाइस ऑफ ली जारी किया, जिसमें सात ट्रैक और तीन बोनस इंस्ट्रुमेंटल ट्रैक शामिल थे।

व्यक्तिगत जीवन
--------------

मर्सी टेटसो ने दिल्ली विश्वविद्यालय से मनोविज्ञान में स्नातक की डिग्री प्राप्त की और वह एक खाद्य शौकीन, यात्री और लेखक हैं। अजी वीज़िवोल एक पूर्व मिस नागालैंड रनर अप हैं और उन्होंने दिल्ली विश्वविद्यालय से राजनीति विज्ञान में स्नातक की डिग्री हासिल की है।  वह मॉडलिंग भी करती है, अन्य तरह के गीत भी गाती है और अपनी शादी के बाद से अपने दो छोटे बेटों को पालने के लिए वे अवकाश पर है। 
 कुकू टेटसेओ ने दिल्ली विश्वविद्यालय के लेडी श्रीराम कॉलेज फॉर विमेन में अध्ययन किया और माई सलाद डेज़ में एक सक्रिय फैशन ब्लॉगर और सोशल मीडिया प्रभावकार है जिसे अब "नागनेस" के रूप में जाना जाता है। लुलु टेटेसो चार बहनों में सब से छोटी हैं  और नागपुर में इंदिरा गांधी सरकारी मेडिकल कॉलेज में पड़ रही हैं।

सन्दर्भ
-------

1. ↑  Candid conversation with Tetseo Sisters – Mercy, Azi, Kuku and Lulu Archived 19 जून 2013 at the वेबैक मशीन, *EF News International*
2. 1 2 3  Vishü Rita Krocha: *Tetseo Sisters : Cultural Ambassadors extraordinaire* Archived 2016-03-04 at the वेबैक मशीन (Eastern Mirror, retrieved 1 September 2012)
3. ↑
4. ↑  *Handshake concert in Myanmar* Archived 2014-07-13 at the वेबैक मशीन (Nagaland Post, 27 June 2014, retrieved 6 July 2014)
5. ↑  *Art has no boundaries, says Guru Mashangva* Archived 8 दिसम्बर 2015 at the वेबैक मशीन (The Sangai Express, 30 November 2015)
6. ↑  *Rio for strengthening ties with Korea* Archived 2020-02-01 at the वेबैक मशीन (The Morung Express, 3 September 2016)
7. ↑  *Nagaland Young Ambassadors at Royal Military Tattoo Fest* Archived 28 जुलाई 2014 at the वेबैक मशीन (The Morung Express)
8. ↑  *Homecoming ‘Taste of the Tattoo’ run opens in Glasgow on Thursday 7 August*
9. ↑  Nagaland Governor visiting US to address a workshop Archived 2020-02-01 at the वेबैक मशीन (The Shillong Times, 25 October 2014, retrieved 31 October 2014)
10. ↑  "Eastern Panorama hands over Achievers Award" Archived 2020-02-01 at the वेबैक मशीन (The Shillong Times, April 2014, retrieved 31 October 2014)
11. ↑  Window to Hornbill Festival 2011 (Eastern Mirror, retrieved 1 September 2012)
12. ↑  Tetseo sisters debut album ‘Li:Chapter one-The Beginning’ hits the shelf (NagaJournal, 15 December 2011, retrieved 1 September 2012)
13. ↑  Tetseo Sisters – an interview Archived 2016-07-08 at the वेबैक मशीन, *India-north-east.com*
14. ↑  Vishü Rita Krocha: *Azi Tetseo : The singer and her song* (originally: Eastern Mirror, retrieved 1 September 2012)

बाहरी कड़ियाँ
-------------

* Tetseo Sisters Archived 2020-02-01 at the वेबैक मशीन (Personal Homepage, retrieved 1 September 2012)
* Official YouTube Channel
* Tetseo Sisters (Interview, Woman's Panorama, December 2011, retrieved 1 September 2012, PDF[*मृत कड़ियाँ*])
* Nagaland- Where life is a song (Interview, Deccan Herald, Juanita Kakoty, 25 February 2012, retrieved 20 September 2012)
* "Nagaland's siblings sing for peace, with a smile" Archived 2021-12-07 at the वेबैक मशीन(Interview, Surekha Kadapa-Bose, Kashmir Times, 5 August 2012)
* Top 10 female bands northeast india Archived 2018-10-23 at the वेबैक मशीन Sevendiary.com, John Hingkung, 2013|12|21
* Tetseo Sisters Archived 2018-10-04 at the वेबैक मशीन (Interview with Satish Gurung, 13 January 2016, retrieved 23 January 2016)